CELEX: 32013R0497
Language: et
Date: 2013-05-29 00:00:00
Title: Komisjoni määrus (EL) nr 497/2013, 29. mai 2013 , millega muudetakse ja parandatakse komisjoni määrust (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid  EMPs kohaldatav tekst

30.5.2013   
            
            
               ET
            
            
               Euroopa Liidu Teataja
            
            
               L 143/20
            
         KOMISJONI MÄÄRUS (EL) nr 497/2013,
   29. mai 2013,
   millega muudetakse ja parandatakse komisjoni määrust (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eelkõige selle artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5
   ning arvestades järgmist:
   
               (1)
            
            
               Komisjoni 9. märtsi 2012. aasta määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (2)
            
            
               Neid spetsifikatsioone võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (3)
            
            
               Spetsifikatsioonide ajakohastamisel tuleb arvesse võtta FAO/WHO ühise toidu lisaainete eksperdikomisjoni poolt Codex Alimentarius’es esitatud toidu lisaainete spetsifikatsioone ja analüüsimeetodeid.
            
         
               (4)
            
            
               Määruses (EL) nr 231/2012 on naatriumvesiniksulfiti (E 222), naatriumlaktaadi (E 325) ja fosfatiidhappe ammooniumsoolade (E 442) spetsifikatsioonides vead. Need vead tuleb parandada.
            
         
               (5)
            
            
               Komisjoni 3. mai 2012. aasta määrusega (EL) nr 380/2012, millega muudetakse Euroopa Parlamendi ja nõukogu määruse (EÜ) nr 1333/2008 II lisa toidus kasutada lubatud alumiiniumi sisaldavate lisaainete kasutustingimuste ja -tasemete osas, (4) jäetakse välja toidu lisaained kaltsiumalumiiniumsilikaat (E 556) ja alumiiniumsilikaat (kaoliin) (E 559) määruse (EÜ) nr 1333/2008 II lisa loetelust alates 1. veebruarist 2014. Seetõttu tuleb nende toidu lisaainete spetsifikatsioonid samuti välja jätta.
            
         
               (6)
            
            
               Määruses (EL) nr 231/2012 on kaks viga seoses naatriumguanülaadi (E 627) ja kaaliumguanülaadi (E 628) EINECSi numbritega (5). Need vead tuleb parandada.
            
         
               (7)
            
            
               Seepärast tuleks määrust (EL) nr 231/2012 vastavalt muuta ja parandada.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 231/2012 lisa muudetakse ja parandatakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  ELT L 83, 22.3.2012, lk 1.
   
      (4)  ELT L 119, 4.5.2012, lk 14.
   
      (5)  Euroopa kaubanduslike keemiliste ainete loetelu (EINECS).
   
      LISA
      Määruse (EL) nr 231/2012 lisa muudetakse ja parandatakse järgmiselt.
      
                  1)
               
               
                  Kannet „E 222 NAATRIUMVESINIKSULFIT” muudetakse järgmiselt:
                  
                              a)
                           
                           
                              muudatus ei kehti eestikeelse teksti kohta;
                           
                        
                              b)
                           
                           
                              raua puhtuse spetsifikatsioon asendatakse järgmisega:
                              
                                          „Raud
                                       
                                       
                                          Mitte üle 10 mg SO2 sisalduse alusel leitud põhiaine 1 kg kohta”
                                       
                                    
                        
            
                  2)
               
               
                  Kandes „E 325 NAATRIUMLAKTAAT” asendatakse kaaliumi määramise spetsifikatsioon järgmisega:
                  
                              „Naatriumi määramine
                           
                           
                              Vastab nõuetele”
                           
                        
            
                  3)
               
               
                  Kandes „E 442 FOSFATIIDHAPPE AMMOONIUMSOOLAD” muudetakse kirjeldust käsitlevaid spetsifikatsioone järgmiselt:
                  
                              „Kirjeldus
                              
                           
                           
                              Määrdesarnane pooltahke kuni õlijas vedelik”
                           
                        
            
                  4)
               
               
                  Kande „E 556 KALTSIUMALUMIINIUMSILIKAAT” nimetus asendatakse järgmisega:
                  „E 556 KALTSIUMALUMIINIUMSILIKAAT
                      (1)
                  
               
            
                  5)
               
               
                  Kande „E 559 ALUMIINIUMSILIKAAT (KAOLIIN)” nimetus asendatakse järgmisega:
                  „E 559 ALUMIINIUMSILIKAAT (KAOLIIN)
                      (2)
                  
               
            
                  6)
               
               
                  Kandes „E 627 NAATRIUMGUANÜLAAT” asendatakse määratluses olev Einecsi number järgmisega:
                  
                              „Einecs
                           
                           
                              226-914-1”
                           
                        
            
                  7)
               
               
                  Kandes „E 628 KAALIUMGUANÜLAAT” asendatakse määratluses olev Einecsi number järgmisega:
                  
                              „Einecs
                           
                           
                              221-849-5”
                           
                        
            
         (1)  Kohaldamisaeg: 31. jaanuarini 2014.”
      
         (2)  Kohaldamisaeg: 31. jaanuarini 2014.”